b'\n_START_ARTICLE_\nRikastushiekka\n_START_PARAGRAPH_\nRikastushiekka on sivutuote, jota syntyy malminrikastuksen yhteydess\xc3\xa4. Rikastuksessa malmista erotetaan hy\xc3\xb6dytt\xc3\xb6m\xc3\xa4t aineet, jotka sijoitetaan patoamalla rakennettuihin rikastushiekka-altaisiin. Niiss\xc3\xa4 vesipitoinen hiekkaliete laskeutuu sedimentiksi altaan pohjalle ja vesi vapautuu kiertoon, joko k\xc3\xa4ytett\xc3\xa4v\xc3\xa4ksi uudelleen rikastamon prosessissa, tai johdettavaksi selkiytys- ja mahdollisten k\xc3\xa4sittelyaltaiden kautta purkuvesist\xc3\xb6\xc3\xb6n.'